****

**Szerződésszám: 2017/A/109**

### **HALASZTOTT ADÁSVÉTELI Szerződés**

amely létrejött egyrészről a

**MÁV VAGON Vasúti Jármű Gyártó és Javító Kft.**

(rövidített cégnév: MÁV VAGON Kft.)

* Székhelye: 8000 Székesfehérvár, Takarodó u. 1.
* Levelezési címe: 8000 Székesfehérvár, Takarodó u. 1.
* Számlavezető pénzintézete: K&H Bank Zrt.
* Számlaszáma: HU 10402908-00027611-00000009
* Adóigazgatási száma: 11103499-2-07
* Cégbíróság és cégjegyzékszám: Cg. 07-09-002463
* Aláírási joggal felruházott képviselő: **Krisztián Árpád - ügyvezető**

mint vevő (a továbbiakban: **Vevő**)

**és a …………………………………………………..**

* Székhelye:
* Levelezési címe:
* Számlavezető pénzintézete:
* Számlaszáma:
* Adóigazgatási száma:
* Statisztikai jelzőszám:
* Cégbíróság és cégjegyzékszám:
* Aláírási joggal felruházott képviselő:

mint eladó (a továbbiakban: **Eladó**), együttes említésük esetén szerződő felek (a továbbiakban: **Felek**) között, az alulírott helyen és időben az alábbi feltételekkel:

**Preambulum**

Vevő **„Webasto fűtőkészülék beszerzése”** tárgyban eljárást folytatott le. Az eljárás nyertese Eladó lett, így Felek az alábbi szerződést (a továbbiakban: Szerződés) kötik.

**1. A Szerződés tárgya, ellenértéke**

1.1. Vevő megrendeli, Eladó elvállalja a jelen Szerződés 1. számú mellékletében rögzített termékek (a továbbiakban együttesen: Termékek) a jelen Szerződés és mellékletei szerinti dokumentumokkal a 3. pontban meghatározott teljesítési helyre történő szállítását és átadását a jelen Szerződésben foglaltak szerint.

1.2. A Szerződés ***összege***: nettó …………. **,- Ft** (azaz nettó ……………….. forint).

A Termékek egységárait és mennyiségét a jelen Szerződés 1. számú melléklete tartalmazza. Felek rögzítik, hogy a jelen Szerződés 1. számú melléklete szerinti egységárak magukban foglalják Eladó jelen Szerződés szerinti feladatai szerződésszerű teljesítésének összes költségét; erre tekintettel Eladó Vevővel szemben semmiféle többlet-térítési vagy költségtérítési igénnyel, semmilyen jogcímen nem élhet.

**2. A teljesítés határideje, a Szerződés időbeli hatálya**

2.1. A szállítási határidő(ke)t a jelen Szerződés 1. számú melléklete tartalmazza. Eladó – Vevő előzetes írásos hozzájárulása esetén – előteljesítésre jogosult, a Vevő Eladó által felajánlott részteljesítést nem köteles elfogadni.

2.2. A jelen Szerződés a mindkét Fél részéről történő aláírása napján lép hatályba és a jelen Szerződésből eredő kötelezettségek maradéktalan teljesítésével szűnik meg.

**3. A teljesítés helye**

Eladó a Szerződés tárgyát képező Termékeket a jelen Szerződés 1. számú mellékletében meghatározott teljesítési helyre köteles leszállítani.

**4. A teljesítés menete, tulajdonjog, kárveszély-viselés**

4.1. Eladó vállalja, hogy a megrendelt Termékeket a jelen Szerződésben és mellékleteiben rögzítetteknek megfelelő minőségben és mennyiségben, határidőben leszállítja. A teljesítés (szállítás) várható időpontjáról Eladó legalább 3 nappal korábban, írásban értesíteni köteles Vevő jelen Szerződés 10.2. pontjában meghatározott kapcsolattartóját. A teljesítés pontos időpontját a Felek képviselői telefonon egyeztetik egymással. Vevő főszabályként hétfő-csütörtökön 8 – 13 óra között, pénteken 8 – 11 óra között fogadja a szállítást.

4.2. Eladó a Termékeket jellegüknek megfelelően, csomagolva köteles leszállítani az 1. számú mellékletben felsorolt dokumentumokkal együtt. A csomagolásnak alkalmasnak kell lenni arra, hogy a dolog épségét a fuvarozás és a tárolás időtartama alatt megóvja. A leszállításra kerülő Termékek okmányainak és valamennyi egyéb okiratnak, dokumentumnak meg kell felelnie a vonatkozó jogszabályokban és a jelen Szerződésben előírt követelményeknek, ideértve Vevő előzetesen közölt esetleges további, indokolt követelményeit is. Eladó szavatolja, hogy a Termékeken Vevő tulajdonjogot szerez.

4.3. A Termékek mennyiségi és minőségi átadás-átvételére a jelen Szerződés 2. számú mellékletében rögzített szabályok alapján kerül sor. A Termékek átadás-átvételi módját a jelen szerződés 2. számú melléklete tartalmazza. Felek kijelentik, hogy tudomással bírnak arról, hogy a Termékek fizikai átadása és a mennyiségi átvétel önmagában nem minősül a szerződésszerű teljesítés igazolásának és a teljesítés elfogadásának.

4.4. Felek rögzítik, hogy Eladó által elvégzett feladatok szerződésszerű teljesítésének tényét és Eladó számlája kiállításának alapját a következő dokumentumok alapján a Vevő által kiállított teljesítésigazolás képezi:

* Vevő kapcsolattartója által aláírt és lepecsételt, dátummal ellátott – a mennyiségi átvételt igazoló – szállítólevél, valamint
* a minőségi átvételt igazoló – a 2. számú mellékletben megjelölt – bizonylat.

Vevő a felsorolt dokumentumok kiállításától számított 3 munkanapon belül köteles a teljesítés elismeréséről (teljesítésigazolás kiállításával) vagy az elismerés megtagadásáról nyilatkozni.

Felek rögzítik, hogy a Szerződés teljesítésének tényét teljesítésigazolás felvételével tanúsítják.

A teljesítésigazoláson Vevő képviselője aláírásával igazolja, hogy Eladó a jelen Szerződés tárgyát képező kötelezettségeit szerződésszerűen teljesítette, s jogosult számla kiállítására.

Vevő részéről teljesítésigazolásra jogosult személyt a jelen Szerződés 10.2. pontja tartalmazza.

Vevő képviselője által leigazolt teljesítésigazolás Eladó által kiállított számla teljesítést igazoló alapokmánya.

Vevő fenntartja a szerződésszegésből eredő igényei érvényesítésének jogát arra az esetre is, ha a teljesítést a szerződésszegésről tudva elfogadta és igényét nem jelentette be azonnal.

4.5. A kárveszély viselésére Vevő a Termékek – igazolt – mennyiségi átvételét követően köteles.

**5. Fizetési feltételek**

5.1. Eladó az ellenértékről teljesítésigazolás alapján jogosult számlát kiállítani, azzal, hogy a Eladó a számlájához köteles e dokumentum egy másolati példányát mellékelni. Eladó köteles a számláján a jelen Szerződés számát feltüntetni.

Számlázási cím: MÁV VAGON Kft. / 8000 Székesfehérvár, Takarodó u.1.

Számla benyújtásának címe: MÁV VAGON Kft. / 8000 Székesfehérvár, Takarodó u.1.

Vevő előleget nem fizet és biztosítékot nem nyújt Eladó részére.

Eladó számláját – a hatályos jogszabályokban foglaltaknak megfelelően - a teljesítéstől számított legkésőbb 15 napon belül köteles kiállítani. A kiállított számlán feltüntetett teljesítési időpont meg kell, hogy egyezzen a teljesítésigazoláson feltüntetett időponttal (Áfa tv. 55.§).

A számla benyújtásának határideje a teljesítésigazolás kiállítását követő legkésőbb 15 nap.

5.2. Vevő a számla végösszegét Eladó számlájának és annak mellékleteinek kézhezvételétől számított 30 (Harminc) naptári napon belül, banki átutalással fizeti meg Eladónak – az általa kiállított számlán megjelölt – bankszámlaszámára. Eladó számlája azon a napon számít pénzügyileg teljesítettnek, amikor a számla végösszegét Eladó pénzforgalmi számláján Eladó számlavezető pénzintézete jóváírta vagy azt jóvá kellett volna írnia.

5.3. Felek megállapodnak, hogy késedelmes fizetés esetén Eladó a Ptk. 6:155 §-ában foglaltakkal összhangban a késedelemmel érintett naptári félév első napján érvényes jegybanki alapkamat nyolc százalékponttal növelt mértékű késedelmi kamatra jogosult.

5.4. Vevővel szembeni bármilyen követelés engedményezése (ide értve annak faktorálását is), illetve bármilyen, Vevővel szembeni követelésen zálogjog alapítása csak Vevő előzetes írásos hozzájárulásával lehetséges. A Vevő írásos jóváhagyása nélküli engedményezéssel (ideértve a faktorálást is), illetőleg zálogjog alapítással Eladó szerződésszegést követ el Vevővel szemben.

**6. Felelősség, szerződésszegés, kötbér**

6.1. Szerződésszegésnek minősül minden olyan magatartás vagy mulasztás, amelynek során bármelyik Fél jogszabály, illetve a Szerződés alapján őt terhelő bármely kötelezettségének teljesítését részben vagy egészben elmulasztja és/vagy ha kötelezettségét az előírtaktól eltérően teljesíti.

6.2. Eladó az általa a jelen szerződéssel összefüggésben okozott károkért teljes körű kártérítési felelősséggel tartozik Vevőt Eladó szerződésszegésével összefüggésben vagy abból eredően ért valamennyi kárért, beleértve a közvetett, következményes károkat – így különösen, de nem kizárólag a helyettesítés többletköltségeit – is. Szerződő Felek kifejezetten rögzítik, hogy Eladó által a jelen Szerződés alapján nyújtott szolgáltatások hibás teljesítésére visszavezethető okból Vevő által végzett vasúti személyszállítási szolgáltatási – ideértve az étkezőkocsikon nyújtott szolgáltatást is – minőségcsökkenéssel összefüggésben Vevőnél felmerülő károkat is köteles Eladó Vevő részére megtéríteni.

Vevő közvetlen kárának minősül a vasúti személyszállítási szolgáltatás támogatásához Eladó által jelen Szerződés alapján nyújtott tevékenység nem vagy nem megfelelő teljesítéséből eredő, illetve azzal összefüggő, Vevőt terhelő mindennemű költség, kár, egyéb fizetési kötelezettség, elmaradt előny tekintet nélkül a jogosult személyére.

Következményes kár a jelen Szerződés vonatkozásában az a kár, amely Eladó magatartásának közvetett következménye, függetlenül attól, hogy azzal a szerződéskötés időpontjában a szerződésszegés lehetséges következményeként Eladó előre számolhatott-e.

Amennyiben a valamely Termék hibájából, nem megfelelő minőségéből eredően harmadik személynek kára keletkezik, harmadik személyek ezzel kapcsolatos, gyártóval szembeni igényérvényesítésében Eladó köteles közreműködni.

Eladó visszavonhatatlanul kijelenti, hogy a jelen Szerződés szerinti egységárakat a jelen pontban foglaltakra is figyelemmel határozta meg.

6.3. A szerződő felek Eladó nem teljesítése, késedelmes teljesítése, illetve hibás teljesítése esetére kötbérfizetésben állapodnak meg. A kötbér alapja (a továbbiakban: Kötbéralap) a szerződésszegéssel érintett szerződéses mennyiségre eső bruttó (ÁFÁ-val növelt) ellenérték összege.

6.4. A jelen Szerződésben vállalt kötelezettségeknek bármely okból Eladónak felróhatóan nem a Szerződésben rögzített teljesítési határidőre történő teljesítése (késedelmes teljesítés) esetén Eladó késedelmi kötbért köteles fizetni Vevő részére. A késedelmi kötbér mértéke a késedelem minden megkezdett napja után a Kötbéralap 1%-a, de legalább 1000 Ft, maximum a Kötbéralap 20 %-a.

6.5. Amennyiben Eladó késedelmesen teljesít, Vevővel egyeztetve köteles póthatáridőt vállalni. A póthatáridőben történő megállapodás hiányában Vevő jogosult egyoldalúan póthatáridőt tűzni. A póthatáridő elmulasztása a Szerződés nem teljesítését eredményezi. A póthatáridő kitűzése, illetve a Szerződés nem teljesítése sem mentesíti Eladót a késedelmi kötbér megfizetésének kötelezettsége alól.

6.6. A késedelmi kötbérfizetési kötelezettség a késedelem megszűnésének, illetve nem teljesítés esetén a póthatáridő lejártának, illetve a kötbérmaximum elérésének időpontjában esedékes.

6.7. Amennyiben Eladó a Szerződésben és/vagy a Felek által rögzített bármely határidőt bármely okból elmulasztja, és nem kerül sor Vevővel egyeztetett (vagy Vevő által egyoldalúan meghatározott) póthatáridő tűzésére vagy a teljesítésre kitűzött póthatáridő eredménytelenül telik el, a Szerződés – Vevő eltérő rendelkezése hiányában – nem teljesítettnek minősül. Nem teljesítettnek minősül továbbá a Szerződés, amennyiben a Szerződést Vevő bármely, Eladónak felróható oknál fogva teljesen vagy részlegesen azonnali hatállyal felmondja vagy attól teljesen vagy részlegesen eláll a jelen Szerződésben vagy a vonatkozó jogszabályokban rögzítettek alapján.

Nem teljesítés esetén Eladó nemteljesítési kötbért köteles fizetni, melynek mértéke a Kötbéralap 30%-a, mely kötbér Vevő – Szerződéstől való részleges vagy teljes – rendkívüli felmondási / elállási szándékának bejelentésekor esedékes.

6.8. Amennyiben Eladó teljesítése egyebekben a jelen pontokba foglaltakon kívül bármely okból nem szerződésszerű (hibás teljesítés), Eladó kötbért köteles fizetni, melynek mértéke a Kötbéralap 20%-a / alkalom, amely Vevő ezzel kapcsolatos igényének bejelentésekor válik esedékessé. A hibás teljesítés miatti kötbér nem érinti Vevő egyéb jogait. Vevő a hibás teljesítési kötbér mellett érvényesítheti szavatossági jogait.

6.9. Vevő kötbérigényéről – 8 napos fizetési határidővel – a számvitelről szóló 2000. évi C. törvény szerinti bizonylatot állít ki és küld meg Eladónak. Vevőnek jogában áll kötbérigényét Eladónak jelen Szerződés alapján fizetendő díjazás összegébe beszámítani, nem teljesítés esetén pedig Eladó díjra nem jogosult.

6.10. Felek rögzítik, hogy a jelen Szerződésben biztosított kötbérek kumulatívak, így akár együttesen, akár külön-külön, akár más jogkövetkezményekkel együtt is alkalmazhatóak Vevő kizárólagos választása szerint.

6.11. Vevő felhívja Eladó figyelmét arra, hogy a jelen Szerződés alapján leszállításra kerülő Termékek vasúti személyszállító járművekbe kerülnek beépítésre, ennek megfelelően a Termékek esetleges hibája/hiányossága a vasúti személyszállítási szolgáltatást igénybe vevő utasoknak, vagy abban más módon érintett harmadik személyeknek is okozhat kárt, ideértve a környezeti károkozást is.

**7. Jótállás**

**7**.1. Eladót a szerződésszerűen leszállított Termékekre a – teljesítésigazolás kiállításával – igazolt eladói teljesítéstől számított 12 hónap teljes körű, a Ptk. 6:171-6:173§ szerinti jótállási kötelezettség terheli. Eladó jelen pont szerinti jótállási kötelezettsége fennáll az alvállalkozókkal, beszállítókkal, és a Szerződés teljesítésében egyébként közreműködőkkel elvégeztetett munkákra és az általuk beépített anyagokra is. Amennyiben a Termékre vagy annak bármely alkatrészére a gyártó cég, bármely alvállalkozója, beszállítója vagy közreműködője a jelen pont szerinti jótállásnál hosszabb jótállást vállal, akkor ezen alkatrészek tekintetében ezen jótállási idő az irányadó. Felek rögzítik, hogy Vevő – kizárólagos választása szerint, az alábbi pontok szerinti eltérésekkel – ugyanazokat a jogosultságokat érvényesítheti a jótállás alapján, mint amelyeket a Ptk. a szavatosság kapcsán biztosít Vevő számára.

7.2. Eladó kötelezettséget vállal arra, hogy a jótállási időszak folyamán felmerülő minden, a teljesítésére visszavezethető, a jótállási körbe tartozó hiba, hiányosság kiküszöbölését saját költségére és kockázatára teljesíti. A jótállási igény érvényesítésével kapcsolatban felmerülő valamennyi költség Eladót terheli. Felek rögzítik, hogy amennyiben a jótállási időszak alatt a hibás Termékek aránya a leszállított Termékek 10%-át eléri (sorozathiba), Eladó – Vevő kizárólagos választása szerint – köteles valamennyi, általa már leszállított Terméket saját költségén kicserélni.

7.3. Amennyiben a Termék a jótállási időszak alatt meghibásodik/a rendeltetésszerű használatra alkalmatlanná válik, Vevő kapcsolattartója erről értesíteni köteles Eladó kapcsolattartóját. Eladó köteles a hiba kiküszöbölését célzó intézkedéseit a hiba bejelentésétől számítva haladéktalanul, de legkésőbb 3 munkanapon belül megkezdeni (akár helyszínen, akár Eladó telephelyén), és az a Felek által írásban rögzített határidőn belül befejezni (mely határidő magában foglalja az esetlegesen elszállított Termék visszaszállítását is Vevő által megjelölt helyre).

7.4. Felek rögzítik, hogy a jótállási idő a javítás időtartamával meghosszabbodik, a cserélt Termék - vagy annak alkatrésze - vonatkozásában újrakezdődik.

7.5. Amennyiben Eladó a jelen pontban előírtak szerinti határidőn belül nem hárítja el a hibát, Vevő jogosult a javítást/cserét saját maga elvégezni, vagy más, harmadik személlyel elvégeztetni Eladó költségére és kockázatára.

**8. Vis maior**

8.1. Vis maiornak minősül minden olyan rendkívüli, a szerződéskötéskor előre nem látható és a Felek működési körén kívül eső körülmény, amely a Felek által elháríthatatlan, és amely a Szerződés teljesítését akadályozza vagy korlátozza, így különösen: háború, ellenségeskedés, lázadás, forradalom, katasztrófa, továbbá sztrájk, zendülés, tüntetés vagy rendzavarás, kivéve, ha az kizárólag Eladó alkalmazottaira terjed ki.

8.2. Ha bármelyik fél úgy véli, hogy vis maior következett be, s ez akadályozza a kötelezettségeinek végrehajtásában, azonnal köteles írásban értesíteni a másik felet, s közölni vele az esemény körülményeit, okát és feltehetően várható időtartamát. Ebben az esetben a vonatkozó határidő meghosszabbodik a vis maior időtartamával.

8.3. Az értesítés elmulasztásából eredő kárért a mulasztó felet felelősség terheli.

8.4. Ha vis maior körülmény bekövetkezett, mindkét fél köteles törekedni a Szerződésből eredő kötelezettségeinek folytatólagos teljesítésére, amennyiben az ésszerűen elképzelhető. Amennyiben a vis maior időtartama a 60 napot meghaladja, bármelyik Fél jogosult a jelen Szerződést rendes felmondással, 30 napos felmondási idővel megszüntetni.

**9. A Szerződés megszűnése, módosítása**

9.1. Jelen Szerződés a 2.2. pontban foglaltakon kívül megszűnik:

* közös megegyezéssel;
* rendkívüli felmondással, azonnali hatállyal;
* rendes felmondással,
* elállással.

9.2. Bármelyik Fél kezdeményezésére a Szerződés írásban, közös megegyezéssel, bármikor megszüntethető. A megszüntetés időpontjára, illetve a Felek elszámolási kötelezettségére vonatkozóan a Felek a megszüntetésről rendelkező megállapodásban kötelesek rendelkezni.

9.3. Szerződő Felek megállapodnak abban, hogy a jelen Szerződés az alábbiakban meghatározott okok bekövetkezése esetén – a másik Félhez intézett írásbeli nyilatkozattal – azonnali hatályú, rendkívüli felmondás útján részlegesen vagy teljes egészében szüntethető meg.

9.3.1. Rendkívüli felmondási okok Vevő részéről különösen, de nem kizárólagosan: Vevő jogosult a jelen Szerződést azonnali hatállyal felmondani abban az esetben, ha

* Eladó Vevő erre vonatkozó írásbeli figyelmeztetése és a szerződésszerű teljesítésre a jelen Szerződésben rögzített, illetőleg Vevő által meghatározott ésszerű póthatáridőn belül sem teljesíti a jelen Szerződés alapján fennálló bármely kötelezettségét;
* Eladó ellen az illetékes bíróság jogerősen felszámolási eljárás lefolytatását rendeli el, vagy önmaga végelszámolását rendeli el;
* Eladó együttműködési kötelezettségét súlyosan vagy ismétlődően megszegi vagy egyébként olyan magatartást tanúsít, amely jelen Szerződés fenntartását lehetetlenné teszi;
* Eladó Vevő vagy Vevő szerződő partnerei jó hírnevét, harmadik személyekkel fennálló üzleti kapcsolatát veszélyeztető magatartás tanúsít;
* Vevő és/vagy a képviseletében eljáró MÁV Zrt. Biztonsági Igazgatósága 10.4. pont szerinti ellenőrzési jogát akadályozza, vagy ezt megkísérli és / vagy az ellenőrzés során téves adatot, információt szolgáltat.
* Eladó egyéb súlyos szerződésszegést követ el

9.3.2. Rendkívüli felmondási ok Eladó részéről, amennyiben Vevő Eladó erre vonatkozó írásbeli figyelmeztetése és a szerződésszerű teljesítésre Eladó által meghatározott ésszerű – de legalább 30 napos – póthatáridőn belül sem teljesíti a jelen Szerződés alapján fennálló kötelezettségeit.

9.4. Vevő a jelen Szerződést 30 naptári napos felmondási idővel, Eladó részére megküldött írásos értesítéssel bármikor, indoklás nélkül felmondhatja. Eladó Vevő rendes felmondása okán semmilyen kártérítési, kártalanítási vagy egyéb igénnyel nem léphet fel Vevővel szemben.

9.5. Szerződő felek megállapodnak, hogy Vevő a jelen Szerződés azonnali hatályú rendkívüli felmondással történő megszüntetése helyett választása szerint jogosult a jelen Szerződéstől elállni.

9.6. A jelen Szerződés kizárólag a Felek közös megegyezésével, írásban módosítható.

Nem minősül szerződés-módosításnak a felek cégjegyzékben nyilvántartott adataiban, így különösen a székhelyében, képviselőiben, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás.

9.7. Felek kifejezetten megállapodnak továbbá, hogy Vevő a fentiekben foglalt eseteken kívül is jogosult a Szolgáltató felróható magatartásától függetlenül az általános elállási jogot gyakorolni azzal, hogy ebben az esetben köteles Eladó ezzel összefüggésben felmerült igazolt kárai és költségei megtérítésére, kivéve a következményes károkat és az elmaradt hasznot.

9.8. Felek rögzítik, hogy a jelen pontban foglalt megszűnési okok nem érintik a Felek jelen Szerződésből eredő egyéb jogainak és kötelezettségeinek fennállását (pl. jótállásból eredő jogok és kötelezettségek, titoktartási kötelezettség).

**10. Egyéb rendelkezések**

10.1. Vevő és Eladó a Szerződés teljesítése érdekében a fentieken túl, általában is együttműködnek. Ennek megfelelően kellő időben egymás rendelkezésére bocsátják a szükséges adatokat, valamint gondoskodnak a teljesítés további feltételeinek megteremtéséről; a teljesítést érintő minden lényeges körülményről haladéktalanul tájékoztatják egymást.

10.2. Felek kapcsolattartói:

*Eladó részéről:*

Név:

Levelezési cím:

E-mail cím:

Telefon:

*Vevő részéről:*

Név: **Bartus-Polák Anikó** – beszerzési szakértő

Levelezési cím: 8000 Székesfehérvár, Takarodó út 1.

E-mail cím: [bartuspolak@mavvagon.hu](mailto:bartuspolak@mavvagon.hu)

Telefon: +36 30/321-0987

10.3. Felek az adataikban bekövetkező mindennemű változást, különösen a cég címének, bankszámlaszámának és adószámának változását a másik féllel a változást, amennyiben arra lehetőség van a változás bekövetkezését megelőzően 3 munkanappal, amennyiben erre előzetesen nincs lehetőség, a változás bekövetkezését követő legfeljebb 3 munkanapon belül írásban kötelesek közölni. Ezen bejelentési kötelezettség elmulasztásából, vagy késedelmes teljesítéséből fakadó minden kárért a mulasztó felet terheli a felelősség.

10.4. Vevő jogosult Eladó jelen Szerződés teljesítésével összefüggő tevékenységét – Eladó tevékenységének indokolatlan zavarása nélkül – bármikor, szúrópróbaszerűen ellenőrizni. Eladó köteles Vevő ilyen irányú indokolt kéréseinek eleget tenni. Eladó tudomásul veszi, hogy a jelen pont szerinti ellenőrzést a MÁV Magyar Államvasutak Zrt. Biztonsági Igazgatósága is jogosult gyakorolni.

10.5. Felek kifejezetten rögzítik, hogy jelen Szerződés vonatkozásában a Ptk. 6:63. § (5) bekezdés első mondatának alkalmazását kizárják.

10.6. Eladónak kötelessége a teljesítés során felmerült, előre nem látott körülményeket haladéktalanul jelezni Vevő felé. A jelen pont szerinti jelzési kötelezettség teljesítése nem mentesíti Eladót a teljesítési kötelezettsége alól.

10.7. Eladó szavatolja, hogy általa a jelen Szerződés keretében szállított Termékek per-, teher- és igénymentesek, azokon más személynek nincsen olyan joga, ami Vevő tulajdonszerzését akadályozza vagy meghiúsítja.

10.8. Eladó a jelen Szerződés aláírásával kijelenti és szavatolja, hogy a jelen Szerződés alapján végzett tevékenységét professzionális minőségben, olyan módon teljesíti, amely – hacsak a jelen Szerződés eltérő rendelkezéseket nem tartalmaz – megfelel a jogszabályi előírásoknak, az elvégzendő feladat jellegére vonatkozó, általánosan elfogadott szakmai normáknak és szokásoknak. Eladó kijelenti és szavatolja továbbá, hogy a jelen Szerződés alapján a teljesítésben részéről közreműködő személyek megfelelő képzettséggel rendelkeznek.

10.9. Eladó köteles a Vevővel kötött Szerződése teljesítése során tudomására jutott mindennemű adatot, információt időbeli korlátozás nélkül megőrizni. Felek megállapodnak, hogy Vevőtől és/vagy az általa meghatalmazott személytől kapott információkat Eladó csak a jelen Szerződés teljesítéséhez szükséges mértékben használhatja fel, nyilvánosságra vagy harmadik fél tudomására nem hozhatja.

10.10. Eladó kijelenti és szavatolja továbbá, hogy a jelen Szerződés Eladó általi teljesítése nem jelenti, és nem eredményezi bármilyen olyan szerződés vagy kötelezettség megszegését, amely valamely harmadik személlyel kötött szerződés alapján áll fenn, illetőleg valamely harmadik fél tulajdonát képező információ titokban tartására vonatkozik.

10.11. A jelen Szerződés valamely rendelkezésének érvénytelensége nem jelenti a jelen Szerződés érvénytelenségét. A jelen Szerződés valamely rendelkezése érvénytelenné válása esetén Felek kötelesek az érvénytelenné vált rendelkezést olyan rendelkezéssel pótolni, mely megfelel a Felek jelen Szerződés megkötésének időpontjában fennálló gazdasági akaratának.

10.12.Eladó nyilatkozik, hogy tulajdonosi szerkezetében, és választott tisztségviselőinek vonatkozásában, vagy alkalmazottjaként nem áll jogviszonyban Vevő vezető tisztségviselőjével, az ügyletben érintett alkalmazottal, vagy annak Ptk. szerinti közeli hozzátartozójával.

10.13. A Felek egymáshoz intézett nyilatkozataikat írásban – ideértve, de nem kizárólag postai úton megküldött levél, személyesen kézbesített levél, távirat, telefax, e-mail, etc. – kötelesek megtenni. A Felek tudomásul veszik, hogy a Felek levelezési címként a jelen Szerződésben meghatározott címet fogadják el. Amennyiben valamelyik fél pontatlan, téves címet adott meg, illetve elmulasztja értesíteni a másik felet a levelezési címe változásáról és emiatt válik sikertelenné a kézbesítés, akkor ennek a felelőssége az értesítést elmulasztó Felet terheli;

* + a Felek egymáshoz intézett (postai tértivevényes) nyilatkozatai akkor is kézbesítettnek tekintendők, amennyiben azok „nem kereste”, vagy „eredménytelen” vagy „elköltözött” vagy „címzett ismeretlen” jelzéssel érkeznek vissza. Az így visszaküldött iratot a második postai kézbesítés megkísérlésének napjától számított 5. napra vonatkozó hatállyal kézbesítettnek kell tekinteni;
  + A Felek a személyesen átadott küldeményt akkor tekintik kézbesítettnek, amikor a címzett az átvételt igazolta;
  + A Felek a telefaxon, e-mailen küldött küldeményt akkor tekintik kézbesítettnek, amikor a címzett az átvételt igazolta, email esetén amikor a kézbesítési igazolást a feladó megkapta, ennek hiányában amikor a küldő a küldeményt elküldte.

10.14. Felek jóhiszeműen törekszenek arra, hogy az e Szerződés létrejöttével és/vagy érvényességével és/vagy tartalmával kapcsolatos esetleges jogvitáikat barátságos és közvetlen kereskedelmi tárgyalások útján oldják meg. Ha ez az erőfeszítésük a felmerült jogvita megoldását célzó első tárgyalási naptól számított 30 (harminc) napon belül nem vezetne eredményre, úgy a Felek jogvitájának eldöntése során a polgári perrendtartásról szóló 1952. évi III. törvény rendelkezései szerint hatáskörrel rendelkező, illetékes bíróság jogosult eljárni.

1. 15. A Szerződő partner jelen szerződést aláíró képviselője a Ptk. 3.31.§-ára is különös figyelemmel a jelen szerződés aláírásával kijelenti és teljeskörű személyes felelősséget vállal azért, hogy a jelen szerződés vonatkozásában képviseleti joga nincs korlátozva és nyilatkozattétele nincs feltételhez vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen szerződés aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a jelen szerződés megkötésére és aláírására. A szerződő felek rögzítik, hogy az esetleges korlátozás megszegéséből eredő teljes felelősség az aláírót terheli, a korlátozás Vevővel szemben nem hatályos és annak semmilyen következménye Vevőt nem terheli.

10.16. Jelen Szerződés 3, azaz három egymással szó szerint megegyező példányban, magyar nyelven készült, melyből Vevőt 2, azaz kettő példány, Eladót 1, azaz egy példány illet meg.

10.17. A jelen Szerződésben nem szabályozott kérdésekben a magyar jog vonatkozó előírásai, különösen a Polgári Törvénykönyvről szóló 2013. évi V. törvény rendelkezései, alkalmazandók.

Felek a jelen Szerződést átolvasást és értelmezést követően, mint akaratukkal mindenben megegyezőt, jóváhagyólag írták alá.

Mellékletek:

1. sz. melléklet: Szállítandó Termékek meghatározása

2. sz. melléklet: Mennyiségi- és minőségi átvétel szabályai, szállítandó dokumentumok listája

Székesfehérvár, 2017. …………………… …………………., 2017. ………………….

|  |  |
| --- | --- |
| **Vevő képviseletében:**  **……………………………….** | **Eladó képviseletében:**  **……………………………….** |

**Krisztián Árpád**

MÁV VAGON Kft.

ügyvezető